
R E F E R A T
privind modificarea art. 1 din Hotărârea Consiliului Local  nr. 129 din 11.03.2014 privind  aprobrea înfiinţării şi funcţionării Pieţei ţărăneşti de tip piaţă volantă în Municipiul Timişoara


Având în vedere Referatul  nr. RM2014-002319 din 15.07.2014 a doamnei consilier Adelina Tîrziu şi a domnului consilier Sandu Constantin Ştefan privind modificarea art.1 din Hotărârea Consiliului  Local nr. 129 din 11.03.2014 privind  aprobrea înfiinţării şi funcţionării Pieţei ţărăneşti de tip piaţă volantă în Municipiul Timişoara,  precum şi modificarea Art. 14 din Regulamentul de Organizare şi Funcţionare al Pieţei Volante „Stadion”, a orarului de funcţionare al pieţelor de tip piaţă volantă.
Având în vedere prevederile Hotărârii Guvernului nr. 348 din 18 martie 2004 privind exercitarea comerţului cu produse şi servicii de piaţă în unele zone publice;
Având în vedere prevederile Hotărârii Consiliului Local nr. 377 din 30 septembrie 2010 privind Regulamentul de Organizare şi Funcţionare a Consiliului Local,  Art. 29 alin (2); 

 În conformitate cu prevederile art. 36, alin. (2)  lit.a)  şi  alin.(3),  lit. c)  din Legea nr. 215 din 23 aprilie 2001 privind administraţia publică locală, republicată şi modificată;

În temeiul art. 45 alin.(1) din Legea nr. 215 aprilie 2001 privind administraţia publică locală, republicată  şi modificată.
Având în vedere cele expuse mai sus 

P R O PU N E M :

-  Emiterea unei Hotărâri de Consiliu Local prin care se aprobe modificarea art. 1 din Hotărârea Consiliului Local nr. 129 din 11.03.2014  care va avea următorul conţinut: „ înfiinţarea unor  pieţe ţărăneşti de tip piaţă volantă în Municipiul Timişoara în parcarea stadionului „Dan Păltinişanu”- zona parcării din str. Diaconu Coresi, conform CF nr. 432523 cu nr. top. 14166/2/2/1/1/1/1/1/1/a,  proprietar Municipiul Timişoara domeniul public, pe o suprafaţă de 1500 mp; în Piaţa Traian şi zona Steaua – Calea Şagului; 
-  Aprobarea orarului de funcţionare al pieţelor de tip piaţă volantă după cum urmează :

· în fiecare zi de  sâmbătă -  vara de la  ora 600-1400 şi iarna de la ora 800-1800,
· în fiecare zi de miercuri - vara de la ora 600-2000  şi iarna de la ora 800-1800. 

- S.C. Pieţe S.A. va modifica şi actualiza Regulamentul de Organizare şi Funcţionare al Pieţei Volante imediat după aprobarea prezentei hotărâri.

-  Direcţia Clădiri, Terenuri şi Dotări  Diverse împreună cu Direcţia Urbanism prin Serviciul Banca de Date Urbane şi Cadastru vă stabili amplasamentul pentru funcţionare a pieţei din zona Steaua – Calea Şagului.

- Celelalte articole ale Hotărârii Consiliului Local nr. 129/11.03.2014 rămân neschimbate

